CELEX: 32015R1921
Language: sl
Date: 2015-10-26 00:00:00
Title: Izvedbena uredba Komisije (EU) 2015/1921 z dne 26. oktobra 2015 o spremembi Uredbe Sveta (ES) št. 314/2004 o nekaterih omejevalnih ukrepih proti Zimbabveju

27.10.2015   
            
            
               SL
            
            
               Uradni list Evropske unije
            
            
               L 281/5
            
         IZVEDBENA UREDBA KOMISIJE (EU) 2015/1921
   z dne 26. oktobra 2015
   o spremembi Uredbe Sveta (ES) št. 314/2004 o nekaterih omejevalnih ukrepih proti Zimbabveju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 314/2004 z dne 19. februarja 2004 o nekaterih omejevalnih ukrepih proti Zimbabveju (1) in zlasti člena 11(b) Uredbe,
   ob upoštevanju naslednjega:
   
               (1)
            
            
               V Prilogi III k Uredbi (ES) št. 314/2004 so navedeni osebe in subjekti, ki jih zadeva zamrznitev sredstev in gospodarskih virov v skladu z navedeno uredbo.
            
         
               (2)
            
            
               Sklep Sveta 2011/101/SZVP (2) opredeljuje fizične in pravne osebe, za katere veljajo omejitve, kakor je določeno v členu 5 navedenega sklepa, Uredba (ES) št. 314/2004 pa uveljavlja navedeni sklep v obsegu, v katerem je potrebno ukrepanje na ravni Unije.
            
         
               (3)
            
            
               Svet je 26. oktobra 2015 sklenil črtati ime ene umrle osebe, za katero bi morale veljati omejitve. Prilogo III k Uredbi (ES) št. 314/2004 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Priloga III k Uredbi (ES) št. 314/2004 se spremeni v skladu s Prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. oktobra 2015
      
         
            Za Komisijo
         
         
            V imenu predsednika
         
         
            Vodja Službe za instrumente zunanje politike
         
      
   
   
      (1)  UL L 55, 24.2.2004, str. 1.
   
      (2)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).
   
      PRILOGA
      V Prilogi III k Uredbi (ES) št. 314/2004 se iz oddelka „I. Osebe“ črtajo naslednje fizične osebe:
      I.   Osebe
      
      
         „Amos Bernard MIDZI (Mugenva). Datum rojstva: 4.7.1952. Drugi podatki: (a) nekdanji minister za rudarstvo in razvoj rudarstva; (b) nekdanji minister za energetski razvoj; (c) predsednik stranke ZANU-PF v mestu Harare; (d) nekdanji član vlade, povezan z vladno frakcijo ZANU-PF; (e) organiziral odpravo privržencev ZANU-PF in vojakov, ki so junija leta 2008 napadali ljudi in uničevali domove; (f) povezan z nasiljem v predelu Epworth; leta 2008 in nato znova leta 2011 je podpiral oporišča milic.“